CELEX: 62010CA0106
Language: fi
Date: 2011-07-28 00:00:00
Title: Asia C-106/10: Unionin tuomioistuimen tuomio (seitsemäs jaosto) 28.7.2011 (Supremo Tribunal Administrativon (Portugali) esittämä ennakkoratkaisupyyntö) — Lidl & Companhia v. Fazenda Pública (Verotus — Direktiivi 2006/112/EY — Arvonlisävero — Veron peruste — Ajoneuvojen valmistuksesta, kokoamisesta, vastaanottamisesta ja maahantuonnista suoritettava vero)

8.10.2011   
            
            
               FI
            
            
               Euroopan unionin virallinen lehti
            
            
               C 298/7
            
         Unionin tuomioistuimen tuomio (seitsemäs jaosto) 28.7.2011 (Supremo Tribunal Administrativon (Portugali) esittämä ennakkoratkaisupyyntö) — Lidl & Companhia v. Fazenda Pública
   (Asia C-106/10) (1)
   
   (Verotus - Direktiivi 2006/112/EY - Arvonlisävero - Veron peruste - Ajoneuvojen valmistuksesta, kokoamisesta, vastaanottamisesta ja maahantuonnista suoritettava vero)
   2011/C 298/10
   Oikeudenkäyntikieli: portugali
   
      Ennakkoratkaisua pyytänyt tuomioistuin
   
   Supremo Tribunal Administrativo
   
      Pääasian asianosaiset
   
   
      Kantaja: Lidl & Companhia
   
      Vastaaja: Fazenda Pública
   
      Muu osapuoli: Ministério Público
   
      Oikeudenkäynnin kohde
   
   Ennakkoratkaisupyyntö — Supremo Tribunal Administrativo — Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (EUVL L 347, s. 1) 73 artiklan ja 78 artiklan ensimmäisen kohdan a alakohdan, luettuina yhdessä 79 artiklan ensimmäisen kohdan c alakohdan kanssa, tulkinta — Portugalin ajoneuvoveron määrän sisällyttäminen arvonlisäveron perusteeseen — Uusista ajoneuvoista niiden valmistuksen, kokoamisen hyväksymisen tai tuonnin vuoksi kannettava vero — Kertaluonteinen vero, jonka maksaa ajoneuvon toimittaja tai myyjä, kun ajoneuvo saatetaan Portugalin markkinoille
   
      Tuomiolauselma
   
   Pääasiassa kyseessä olevan ajoneuvoveron kaltainen vero, jonka verotettava tapahtuma liittyy suoraan kyseisen veron soveltamisalaan kuuluvan ajoneuvon luovutukseen ja jonka kyseisen ajoneuvon toimittaja suorittaa, on yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 78 artiklan ensimmäisen kohdan a alakohdassa tarkoitetun käsitteen mukainen vero, tulli, tuontimaksu ja muu maksu, ja se on siten kyseisen säännöksen perusteella sisällytettävä mainitun ajoneuvon luovutuksen seurauksena suoritettavan arvonlisäveron perusteeseen.
   
      (1)  EUVL C 113, 1.5.2010.